
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 662 

6 Σεπτεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβ. 5 στρεμμάτων στη 
θέση Νησί - Πύργος, Περιφέρεια Κοινότητας Κοκκί- 
νου Ν. Βοιωτίας X . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδομικού Σχεδίου (Γ.Π.Σ.) του 
Δήμου Νέας Ιωνίας (Ν. Αττικής) . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 659 (1) 

Κήρυξη αναδασωτέας έκτασης εμβ. 5 στρεμμάτων στη 
θέση Νησί - Πύργος, Περιφέρεια Κοινότητας Κοκκίνου 
Ν. Βοιωτίας. 

Ο ΠΕΡ. ΔΙΕΥΘΥΝΤΗΣ Ν. ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

2. Τις διατάξεις των άρθρων 38 παρ. 1 και 41 παρ. 1 του 
Ν. 998/79 «περί προστασίας των Δασών κ.λπ.», ως και το 
άρθ 12 παρ. 2 του Ν. 2040/92 «Ρύθμιση θεμάτων αρμο¬ 
διότητας Υπ. Γεωργίας κ.λπ.». 

3 Τις διατάξεις για Διοικητική Αποκέντρωση και μεταβί¬ 


βαση αρμοδιοτήτων και Ν. 2240/94. 

4. Τις διαταγές του Υπουργείου Γεωργίας: 

α) 180417/1180/8.7.1980 και 

β) 182447/3049/24.9.1980. 

5. Την αρ. 2020/4.8.94 πρόταση του Δασαρχείου θη- 
βών για κήρυξη ως αναδασωτέας της αναφερομένης στο 
θέμα έκτασης που καλυπτόταν από αείφυλλα πλατύφυλλα 
(πουρνάρι) και καταστράφηκε από πυρκαγιά στις 17 Ιου¬ 
νίου 1995. 

θ. Την ανάγκη προστασίας της έκτασης και επανεγκα- 
τάστασης της δασικής βλάστησης, αποφασίζουμε: 

Κηρύσσουμε αναδασωτέα, με σκοπό τη διατήρηση του 
δασικού χαρακτήρα, την προστασία και αποκατάσταση 
της δασικής βλάστησης με φυσική αναγέννηση τη δημόσια 
δασική έκταση εμβ. 5 στρ. που καταστράφηκε στις 17 Ιου¬ 
νίου 1995 από πυρκαγιά και βρίσκεται στη θέση Νησί - 
Πύργος, περιφέρεια Κοινότητας Κοκκίνου. 

Η παραπάνω αναδασωτέα έκταση προσδιορίζεται από 
τα στοιχείο Α-Β-Γ-Δ-Ακαι σημειώνεται στο απόσπα¬ 
σμα χόρτου με κλίμακα 1:20.000 που αποτελεί αναπό¬ 
σπαστο μέρος της απόφασης αυτής και ορίζεται όπως πα¬ 
ρακάτω: 

Βόρεια: Με αγροτικές εκτάσεις, 

Νότια: Με δημόσιες δασικές εκτάσεις, 

Ανατολικά: Με δημόσιες δασικές εκτάσεις, 

Δυτικά: Με δημόσιες δασικές εκτάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 18 Αυγούστου 1995 

Ο Περιφερειακός Διευθυντής 

ΓΓΑΜ. ΤΣΟΥ ΛΟΥΧΟ ΠΟΥ ΛΟΣ 




/{ηΟΪΛΑΪΜΛ Υ 



ΑΑΙΟηΟΝΟΙ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 74429/4952 (2) 

Έγκριση Γενικού Πολεσδομικού Σχεδίου (Γ.Π.Σ.) του Δή¬ 
μου Νέας Ιωνίας (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέ¬ 
κταση πολεοδομ ικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις της παρ. 1 του άρθρου 19 του Ν. 1849/ 

1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» {Α’ 113). 

3. Τις διατάξεις των άρθρων 3,4 και 5 (παρ. 3 και 4) του 
Ν. 1515/1985 «Ρυθμιστικό Σχέδιο και Πρόγραμμα Προ¬ 
στασίας Περιβάλλοντος της ευρύτερης περιοχής της Αθή¬ 
νας» (Α' 18). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154). 

5. Τις διατάξεις της παρ. Β του άρθρου 1 του Π,Διατάγ- 
ματος 28/28.1.1993 «Καθορισμός αρμοδιοτήτων που 
διατηρούνται από τον Υπουργό και τις Περιφερειακές 
Υπηρεσίες διανομαρχιακού επιπέδου του Υπουργείου Πε¬ 
ριβάλλοντος Χωροταξίας και Δημοσίων Έργων (Α' 9). 

6. Την 39962/1037/16.5.1990 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Κίνηση της διαδικασίας σύνταξης του Γ ενικού Πολεοδο- 
μικού Σχεδίου του Ηπειρωτικού τμήματος του νομού Αττι¬ 
κής» (Δ' 154/1983) διόρθωση (Δ' 457/1984). 

8. Το υπ’ αριθ. 2118/24.3.1993 έγγραφο του Οργανι¬ 
σμού Αθήνας προς τους αρμόδιους φορείς. 

9. Τα 1750/22.5.1986 και 1638/1449/26.5.1993 έγ¬ 
γραφα της Β' Εφορείας Προϊστορικών και Κλασσικών Αρ¬ 
χαιοτήτων του Υπουργείου Πολιτισμού. 

10. Το 2062/24.8.1986 έγγραφο της Γ ενικής Γ ραμμα- 
τείας Αθλητισμού. 

11. Τα Δ2/20658/20.5.1986, ΔΜΕΟ/στ. ζ/2022/Φ. 
252/30.6.1993, ΔΜΕΟ/Π/733/22.9.1993 και ΔΜΕΟ/Π/ 
236/1.4.1994 έγγραφα της Γενικής Γραμματείας Δημο¬ 
σίων Έργων. 

12. Το 8047/9.3.1987 έγγραφο της Διεύθυνσης Γεωρ- 
γίας Νομαρχίας Αττικής. 

13. Το 40302/2845/27.5.1986 έγγραφο του Ελληνι¬ 
κού Οργανισμού Τουρισμού (Ε.Ο.Τ.). 

14. Το 134931/4.7.1986 έγγραφο της Εταιρείας 
Υδρεΰσεως Αθηνών και Περιχώρων (ΕΥΔΑΠ). 

15. Το ΗΜ/ΠΦΚ/Φ288/1986 έγγραφο της Δημόσιας 
Επιχείρησης Ηλεκτρικού (Δ.Ε.Η.). 

16. Τα 4185/888/26.6.1986 και 3647/546/30.4.1993 
έγγραφα της Κτηματικής Εταιρείας του Δημοοίου 
(Κ.Ε.Δ.). 

17. Το 825/7.4.1993 έγγραφο της 1 ης Εφορείας Βυζα¬ 
ντινών Αρχαιοτήτων του Υπουργείου Πολιτισμού. 

18. Το 1344/26.5.1995 έγγραφο της Κτηματικής Υπη¬ 
ρεσίας Νομαρχίας Ανατολικής Αττικής. 

19. Τα 1050827/2899/Α0010/4.5.1993 και 1072358/ 


4233/Α0010/4.6.1993 έγγραφα του Υπουργείου Οικο¬ 
νομικών - Δ/νση Δημ. Περιουσίας. 

20. Το Φ56/12902/960/15.4.1993 έγγραφο της Δ/ 
νσης Ανάπτυξης Μεταφορών του Υπουργείου Μεταφο¬ 
ρών και Επικοινωνιών. 

21. Τις 46/1987 και 400/1993 γνωμοδοτήσεις του Δη¬ 
μοτικού Συμβουλίου Νέας ιωνίας (Ν. Αττικής). 

22. Το 5580/28.6.1994 έγγραφο του Δήμου Νέας Ιω¬ 
νίας (Ν. Αττικής). 

23. Το γεγονός ότι οι υπόλοιποι φορείς δεν απάντησαν 
μέχρι σήμερα. 

24. Την 1/20.7.1989 γνωμοδότηση του Συμβουλίου 
Χωροταξίας, Οικισμού και Περιβάλλοντος Ανατολικής Ατ¬ 
τικής. 

25. Τις 1/35η ουν/2.7.1991 και 6/19η συν/30.6.1994 
γνωμοδοτήσεις της Εκτελεστικής Επιτροπής του Οργανι¬ 
σμού Αθήνας. 

26. Το γεγονός ότι από τις κανονιστικές διατάξεις αυτής 
δεν προκαλείται δαπάνη σε βάρος του κρατικού προϋπο¬ 
λογισμού και του οικείου Ο.Τ.Α., αποφασίζουμε: 

1. Εγκρίνεται το Γενικό Πολεοδομικό Σχέδιο (Γ.Π.Σ.) 
του Δήμου Νέας Ιωνίας (Ν. Αττικής) όπως τα όριά του 
προσδιορίζονται με κόκκινη γραμμή στο χάρτη Π.1 σε κλί¬ 
μακα 1:10.000. 

Κυρίως το παραπάνω σχέδιο περιλαμβάνει: 

Α. Την πολεοδομική οργάνωση του Δήμου για προγραμ¬ 
ματικά πληθυσμιακό μέγεθος της τάξεως των 58.535 κα¬ 
τοίκων με: 

α) Την ένταξη στο σχέδιο της περιοχής «Ανθρακωρυ¬ 
χεία» και των περιοχών «Ρέμα Γιαμπουρλά I» (μεταξύ της 
οδού Αλικαρνασσού και άλσους Νέας Φιλαδέλφειας) και 
«Ρέμα Γιαμπουρλά II» και τη δημιουργία δεκαέξι (16) πο- 
λεοδομικών ενοτήτων και τριών (3) ζωνών άλλων χρήσεων 
πλην κατοικίας, με μέση πυκνότητα και μέσο συντελεστή 
δόμησης όπως φαίνεται στον παρακάτω πίνακα. 


Πολεοδομική ενότητα Πυκν. Μέσος 

(γειτονιά) Κατ./Ηα Σ.Δ. 


1. Περισσός 

203 

2,0 

2. Περισσός 

182 

2,0 

3, Νεάπολη 

126 

2,0 

4. Νεόκτιστα 

193 

2,0 

5. Σαφράμπολη 

192 

2.0 

6. 

270 

2,0 

7. Ελεύθερούπολη 

236 

2,0 

8. Κακκαβάς 

185 

2,0 

9. Κέντρο 

166 

2,0 

(Αγ. Αναργ.) 



10. Λαζάρου 

155 

2,0 

11. Κεντρική Ιωνία 

115 

2,0 

12. 

179 

2,0 

13. Κ. Καλογρέζα 

157 

2,0 

14. Ανω Καλογρέζα 

158 

2,0 

15. Αλαούπολη 

99 

1,0 

Ζώνες άλλης χρήσης πλην κατοικίας 


16. Πρασίνου - ελευθέρων 



χώρων εκπαίδευσης - 



πρόνοιας - υγείας - αθλη¬ 



τισμού 

24 

- 

17. ΒΙΟΠΑ προς εξυγίανση 



στην περιοχή του Περισσού 

- 

1,0 

18. ΒΙΟΠΑ προς εξυγίανση 



στην περιοχή της Ελευθε- 
ρούπολης 

6 

1,0 


0) Τον προσδιορισμδ των χρήσεων γης όπως φαίνονται 
στο χάρτη Π.1 και ειδικότερα: 

- Τον καθορισμό χρήσεων γενικής κατοικίας σύμφωνα 
με το άρθρο 3 του από 23.2.1987 Π.Δ/τος (Δ' 166) εξαι- 
ρουμένων των περιπτώσεων 2 (ξενοδοχεία μέχρι 100 κλι¬ 
νών και ξενώνες) και 11 (πρατήρια βενζίνης) αυτού. 

- Τον καθορισμό περιοχών με χρήση πολεοδομικού κέ¬ 
ντρου - κεντρικής λειτουργίας πόλης και τοπικού κέ¬ 
ντρου, γειτονιάς, σύμφωνα με το άρθρο 4 του παραπάνω 
Π.Δ/τος (Δ' 166) εξαιρουμένων των περιπτώσεων 2 (ξε¬ 
νώνων, ξενοδοχείων και λοιπών τουριστικών εγκαταστά¬ 
σεων) και 19 (εγκαταστάσεων μέσων μαζικών μεταφορών) 
αυτού. 

- Ανάπτυξη του σημερινού κέντρου του δήμου σε κέ¬ 
ντρο υπερτοπικής σημασίας, με την ενίσχυση και επέ¬ 
κταση του σημερινού κέντρου στην πολεοδομική ενότητα 
11 (Κεντρική Ιωνίας) και σε τμήματα των πολεοδομικών 
ενοτήτων 7, 9 και 10. 

- Συγκέντρωση των κεντρικών λειτουργιών σε περιοχές 
όπου υπάρχει δημόσια γη ή ελεύθεροι χώροι και χωροθέ- 
τηοη διοικητικών υπηρεσιών. 

- Τον καθορισμό χρήσης μη οχλούσας βιομηχανίας στις 
ζώνες ΒΙΟΠΑ προς εξυγίανση (17) και (18) σύμφωνα με 
τις διατάξεις του άρθρου 5 του από 23.2.87 Π.Δ/τος (Δ' 
166), όπως συμπληρώθηκε με το από 8.12.1990 Π.Δ/γμα 
(Δ' 706). 

- Τον καθορισμό χρήσης ελευθέρων χώρων - αστικού 
πρασίνου και πρόνοιας - εκπαίδευσης - υγείας - αθλητι¬ 
σμού στη ζώνη (16). 

γ) Τη γενική εκτίμηση της χωρητικότητας των αναγκών 
σε γη για κοινωνική υποδομή, επιπέδου πόλης και πολεο¬ 
δομικών ενοτήτων όπως φαίνονται στον παρακάτω πί¬ 
νακα: 


Α. Πίνακας Αναγκών Επιπέδου Γειτονιάς 


1 . 

Ελεύθεροι χώροι, πλατείες και παι¬ 
δικές χαρές 

111.930 τ.μ. 

2. 

Αθλητικές εγκαταστάσεις 

41.100 τ.μ. 

3. 

Χώροι και αίθουσες πολιτιστικών 
και κοινωνικών εκδηλώσεων 

11.370 τ.μ. 

4. 

Γυμνάσια - Λύκεια 

24.712 τ.μ. 

5. 

Δημοτικά 

28.027 τ.μ. 

6. 

Νηπιαγωγεία 

12.385 τ.μ. 

7. 

Ιατρεία ΙΚΑ 

Υγειονομικοί σταθμοί 

8.960 τ.μ. 

Β. Πίνακας Αναγκών Επιπέδου Πόλης 


8. 

Δημοτικό Κατάστημα 

4.920 τ.μ. 

9. 

Ελεύθεροι χώροι πόλης 

124.450 τ.μ. 

10. 

Πνευματικό Κέντρο Πόλης (Δημ. Βι¬ 
βλιοθήκη και θέατρο) 

6.500 τ.μ. 

11. 

Κτίρια Υγείας - Πρόνοιας (νοσοκ. 

Αγ. Όλγα, ΙΚΑ) 

1.300 τ.μ. 

12. 

Αθλητικό Κέντρο πόλης 

1.300 τ.μ. 


13. Χώροι Διοίκησης Νομαρχίας 
-Νομαρχιακές Υπηρεσίες 
-Αστυνομικά τμήματα 
-Ειρηνοδικείο 

-Οργανισμοί Κοινής Ωφέλειας 56.765 τ.μ. 

δ)Τον καθορισμό ζωνών οικονομικών και θεσμικών κινή¬ 
τρων και πολεοδομικών μηχανισμών όπως φαίνονται στο 
χάρτη Π-1 και ειδικότερα: 

- Ανάπλαση της ζώνης «16» με τη δημιουργία αυξημέ¬ 
νου ποσοστού πρασίνου και ελευθέρων χώρων και χωρο- 
θέτηση εγκαταστάσεων εκπαίδευσης - πρόνοιας υγείας 
και αθλητισμού για την εξυπηρέτηση των αναγκών του δή¬ 
μου. 

- Την ποιοτική αναβάθμιση της Κεντρικής Ιωνίας στην 
ΠΕ11 και στις περιοχές Ελευθερού πόλης ΠΕ 7, Ιενέπολη 
ΠΕ 6 και αε τμήμα της Σαφράμπολης Π.Ε.5. 

- Τον καθορισμό των βιομηχανικών περιοχών ως Ζωνών 
Ελεγχόμενης Ανάπτυξης. 

- Τον καθορισμό ζωνών αγοράς συντελεστού δόμησης 
(ΖΑΣ) στα ΒΙΟΠΑ προς εξυγίανση με αυξημένο συντελε¬ 
στή κατά 0,4 και μόνο για τη χρήση καταστημάτων και γρα¬ 
φείων. 

Β. Τις προτάσεις για την προστασία του περιβάλλοντος 
και ειδικότερα: 

α) Διατήρηση και ανάδειξη του Παναιτωλίου που βρίσκε¬ 
ται στη πλατεία της Αλοούπολης με την αποκατάστασή 
του στην αρχική του μορφή και 

β) του Ανδριάνειου Υδραγωγείου τμήματα του οποίου 
διατηρούνται στα Οικοδομικά Τετράγωνα (Ο.Τ.) 171, 
170Α, 265Γ, 136, 263 καθώς επίσης και στην οδό Καπο- 
διστρίου (Ο.Τ. 102). 

Γ. Τις προτάσεις για τα απαραίτητα έργα και μελέτες δι¬ 
κτύων υποδομής όπως φαίνονται στο χάρτη Π1 και ειδικό¬ 
τερα: 

α) Οδικό δίκτυο. 

1) Την ιεράρχιση του βασικού οδικού δικτύου ως εξής: 

- Ταχεία λεωφόρος: Κύμης - Ομορφοκκλησιάς 

- Πρωτεύουσες αρτηρίες: Λ. Ιωνίας - Ηρακλείου και Κα- 
ποδιστρίου - Κιρκιδή 

- Δευτερέουσες αρτηρίες: Κασταμονής, Παναγούλη, 
Σπύρου Λούη, Αντύπα, Ιφιγένειας, Κυδωνιών, Ραμνού- 
ντος, Χρυσοστόμου Σμύρνης και η Ελ Αλαμέιν. 

2) Το σύστημα των οδών Καποδιστρίου - Κύμης - Βεΐκου 
- Δερμηδεσίου - Συρρακουσών - Τ ραλλέων - Ηρακλειδών - 
Λασκαράτου - Σαρανταπόρου -Τσούντα - Ε01 εξυπηρετεί 
υποστηρικτικά την σύνδεση Ανατολής - Δύσης. 

- Διερεύνηση δυνατότητας δημιουργίας παραρεμάτιας 
οδού μήκος του ακάλυπτου τμήματος του ρέματος σε 
συνδυασμό με την μελετούμενη ανάπλασή του. 

- Υπόγεια σύνδεση της οδού Βυζαντίου με την Εθνική 
οδό από τον κόμβο Ηρακλείου κατά μήκος της Ελ Αλαμέιν 
και κάτω από το Πάρκο Ν. Φιλαδελφείας. 

3) Κυκλοφοριακή οργάνωση του κέντρου και δημιουργία 
δικτύου πεζοδρόμων που θα ενοποιεί τους κοινόχρηστους 
Χώρους. 

β) Αποχετευτικό δίκτυο: 

Κατασκευή αποχετευτικού δικτύου σύμφωνα με τις 
προδιαγραφές του προγράμματος της ΕΥΔΑΠ. 

γ) Δίκτυο ύδρευσης: 

Λήψη μέτρων για τον περιορισμό των απωλειών νερού. 


ι 

Αντικατάσταση των αγωγών που έχουν φθαρεί και τοπο¬ 
θέτηση δικλείδων. 

δ) Τηλεφωνικό δίκτυο: 

Επέκταση του αστικού τηλεφωνικού κέντρου Γαλατσίου 
σύμφωνα με το πρόγραμμα του Ο.Τ.Ε. (στο οποίο ανήκει 
και ο δήμος Νέας Ιωνίας) κατά 1.000 έως 8.000 συνδέ¬ 
σεις. 

ε) Ενεργειακό δίκτυο: 

Επέκταση του δικτύου της ΔΕΦΑ (Αερίου Καυσίμου για 
οικιακούς καταναλωτές) σύμφωνα με το πενταετές πρό¬ 
γραμμά της. 

Δ. Αντίτυπο του παραπάνω χάρτη θεωρημένο από τον 
Προϊστάμενο της Διεύθυνσης Τοπογραφικών Εφαρμογών 
με την 74429/1995 πράξη του δημοσιεύεται σε φωτοσμί- 
κρυνση στην Εφημέρίδα της Κυβερνήσεως με την πα¬ 
ρούσα απόφαση. 

2. Εντός της περιοχής του Γενικού Πολεοδομικού Σχε¬ 


δίου (Γ.Π.Σ.) και ειδικότερα στις εκτός σχεδίου περιοχές 
που περιλαμβάνονται σ' αυτό οικοδομικές άδειες που 
έχουν εκδοθεί με τις προγενέστερες ισχύουσες διατάξεις 
ή έχει υποβληθεί στην αρμόδια πολεοδομική υπηρεσία 
πλήρης φάκελλος με τα απαραίτητα για την έκδοση της οι¬ 
κοδομικής άδειας στοιχεία μέχρι την ημερομηνία δημο¬ 
σίευσης της παρούσας απόφασης εκτελοϋνται όπως εκ- 
δόθηκαν ή εκδίδονται βάσει των υποβληθέντων στοι¬ 
χείων. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Αυγούστου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 

































6564 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





